Christian Strand

Christian Strand (født 1980) er en norsk skuespiller, journalist, sanger og programleder ansatt i NRK. 


== Bakgrunn ==
Strand ble adoptert fra Indonesia av journalist Arne Strand og hans kone da han var tre år gammel. Han vokste opp på i Ski. 
Han er gift med Madeleine Strand.
Han er utdannet fra Handelshøyskolen BI og Washington State University. Han har bachelor i business and administration. I USA tok han også fag innen TV.


== Yrkeskarriere ==
Strand hadde sitt første programlederoppdrag som 13-åring i barneprogrammet Midt i smørøyet.  Senere har han arbeidet som intervjuer og reporter i NRK-program som Frokost-TV, Sommermorgen, Kvitt eller dobbelt og Migrapolis. Han var også i en periode feltreporter i NRQ på P3. 
Fra 2008 til 2009 ledet han sitt eget talkshow I kveld som gikk mandag til torsdag på NRK2. Senere ble han nyhetsanker i NRK nyhetsavdeling hvor han hadde ansvar for Morgennytt og nyhetene hver time på NRK1. I 2011 ble han programleder for forbrukerprogrammet FBI. Sommeren 2019 var han programleder for Sommeråpent sammen med Mikkel Niva. I 2021 ledet han dokumentarserien Sløsesjokket på NRK hvor han pekte på de store mengdene avfall som kastes i Norge. Han har også vært programleder i NRK Radio, deriblant i Ukeslutt. 
Høsten 2021 ledet han TV-aksjonen sammen med Anne Rimmen og Robert Stoltenberg. Inntektene gikk til Plans arbeid for å bekjempe barneekteskap. Han har også ledet 17. mai-sendingen på NRK i 2019, 2020 og 2021.  
Han har også arbeidet som journalist for Se og Hør og Østlandets Blad. 
I 2019 var han deltaker i Skal vi danse på TV 2.
I 2022 var han programleder for podcasten «Millionærhjerne». 


== Skuespill ==
Han har også drevet med skuespill. Blant annet hadde en rolle i barneserien Lillys butikk fra 1993 til 1996.  Fra 1999 til 2003 spilte han rollen som Knut Arne Olsen i den norske såpeserien Hotel Cæsar på TV2. Han hadde også en rolle i filmen Sebastians verden (2010). 


== Musikk ==
Strand har vært aktiv innen musikk. I 2000 hadde han en hit med låta «Maybe Baby», som også var en del av TV-serien Hotel Cæsar. Låten ble skrevet av Kim Kolstad og toppet VG-lista i fire uker.


== Idrett ==
Strand var i en rekke år aktiv utøver i sprint og representerte friidrettsklubben SK Vidar. Hans personlige rekord på 100 meter er 11,28 sekunder, satt i juni 1998 på Bislett stadion. Han representerte da Ski IL. På 200 meter hadde han 23,24 sekunder, satt samme sted to år seinere.


== Liste over jobber i TV, film og radio ==
2022 Millionærhjerne - NRK - programleder
2022 Side om Side - NRK - skuespiller
2022 Superkrim - NRK - skuespiller
2021 TV-aksjonen - NRK - programleder
2021 17. mai-sending - NRK - programleder
2021 Sløsesjokket - NRK - programleder
2020 17. mai-sending - NRK - programleder
2020 Superkrim - NRK - skuespiller
2020 Din økonomi NÅ - NRK - programleder
2020 Ukeslutt - NRK P1 - programleder
2019 Skal vi Danse - TV2 - kjendisdeltaker
2019 Sommeråpent - NRK1 - programleder
2019 17. mai-sending - NRK1 programleder
2018–2019 Ukeslutt NRK P1 programleder
2018 Trygdekontoret NRK1 skuespiller
2017 Sommeråpent NRK1 – programleder
2016 Gründerne (tre spesialprogrammer fra redaksjonen til Forbrukerinspektørene) (NRK1), programleder og utvikler
Lørdagsrådet , panel
2011–2018 Forbrukerinspektørene (FBI), NRK1 – programleder
2010 4-stjerners middag TVNorge
2010 Dagsrevyen, NRK1 – reporter
2010– Morgennytt, NRK1 – nyhetsanker
2009 Bestevenner (spillefilm) – skuespiller
2008–2009 I kveld, NRK2 – programleder
2006–2007 Kvitt eller dobbelt, NRK1 – programleder
2010 Sebastians verden (spillefilm) – skuespiller; rollefiguren Moon
Sommeråpent, NRK1 – reporter
Nitimen, NRK P1 – utegående reporter
Frokost-TV, NRK1 – utegående reporter (2004–?)
Migrapolis, NRK1 – programleder (2005–2006)
Barne-TV, NRK1 - Programleder ( 2002–2004)
Hotel Cæsar, TV 2 – pikkoloen Knut Arne Olsen (2000–2002)
Sone 2, TV 2 – programleder for TV- og filmdelen
Bykampen, TV 2
SommerLørdag, NRK
Kykelikokos, NRK (Barne-TV)
Lillys butikk, NRK (1993–1996) (Barne-TV)
Midt i smørøyet, NRK – programleder (1992) (Barne-TV)
Out of order (kortfilm)


== Referanser ==


== Eksterne lenker ==
 (en) Christian Strand – kategori av bilder, video eller lyd på Commons 
(en) Christian Strand på Internet Movie Database